Apstiprināti

ar Cēsu novada domes

………2023. lēmumu Nr……..

**NOTEIKUMU PROJEKTS**

**Noteikumi būs saistoši 2024.gadam, tādēļ, iesniedzot pieteikumus, jāņem vērā šī aktualizētā versija.**

Cēsīs, Cēsu novadā

2023. gada 1.septembrī Nr……..

**Par sporta pasākumiem un sporta attīstībai paredzēto pašvaldības budžeta līdzekļu**

**sadales kārtību Cēsu novadā**

*Izdoti saskaņā ar Sporta likuma 7.panta pirmās daļas*

*3.un 6.punktu un Valsts pārvaldes likuma*

*pirmās daļas 2.punktu un 73.panta pirmās daļas 4.punktu.*

1. **Vispārīgie noteikumi**
	1. Noteikumi nosaka kārtību, kādā Cēsu novada pašvaldība (turpmāk – Pašvaldība) piešķir finansējumu no sportam paredzētā budžeta (turpmāk – finansējums) Pašvaldības organizētiem sporta pasākumiem, Cēsu novada komandu dalībai Latvijas, Baltijas, Eiropas un Pasaules mēroga sacensībās, juridiskām un fiziskām personām sporta pasākumu organizēšanai Cēsu novadā, pieaugušo un veterānu dalībai Latvijas Sporta Veterānu savienības (turpmāk – LSVS) organizētajās finālsacensībās, sporta veidu attīstībai un individuālajiem sportistiem.
	2. Pašvaldība atbalsta augstas klases sporta (treniņi un sacensības vismaz 3 reizes nedēļā, dalība sacensībās, uz augstu rezultātu vērstas aktivitātes) un jaunatnes sporta attīstību.
	3. Noteikumi neattiecas uz Pašvaldībai piederošo sporta bāzu uzturēšanas izdevumiem, Cēsu pilsētas sporta skolas uzturēšanu un mācību – treniņu procesa nodrošināšanu, Cēsu novada vispārizglītojošo skolu sportu.
	4. Finansējums tiek piešķirts Pašvaldības apstiprinātā sporta budžeta ietvaros, slēdzot savstarpēju līgumu.
	5. Sporta komisija ir sabiedriska sporta speciālistu lemttiesīga komisija.
	6. Sporta komisijai ir tiesības lemt patstāvīgi par finanšu līdzekļu piešķiršanu sporta biedrībai sporta veida attīstībai, sporta pasākumu organizēšanai un individuālā sportista atbalstam līdz 1000 EUR (viens tūkstotis *euro*), ja sporta budžetā ir pieejami līdzekļi (nesadalītie līdzekļi, nenoticis sporta pasākums u.c.).
2. **Finansējuma sadalījums un piešķiršanas kārtība**

* 1. Finansējums tiek piešķirts šādā secībā:
		1. Pašvaldības un apvienību pārvalžu organizētiem sporta un veselīgu dzīvesveidu veicinošiem pasākumiem un dalībai Cēsu novada, valsts mēroga ar sportu un veselīgu dzīvesveidu saistītos pasākumos (Cēsu novada čempionāti, Latvijas Jaunatnes olimpiāde, Latvijas olimpiāde, Latvijas Ziemas olimpiāde, LSVS organizētās finālsacensības) un citās valsts nozīmes sacensībās, kuru organizators vai rīkotājs ir valsts atzīta struktūrvienība (Latvijas Olimpiskā komiteja, Latvijas Sporta federāciju padome, Latvijas Tautas sporta asociācija, LSVS u.c.);
		2. Sporta organizāciju un biedrību organizētiem sporta un veselīga dzīves veida veicinošiem pasākumiem (Pasaules un Eiropas čempionātiem, pasaules un Eiropas kausu posmiem, Latvijas čempionātiem, Latvijas kausu posmiem, starptautiskiem sporta pasākumiem, Cēsu novada čempionātiem un turnīriem, aktīvu dzīves veidu veicinošiem pasākumiem) Cēsu novadā;
		3. Finansējums sporta biedrībām sporta veidu attīstībai un individuālajiem sportistiem;
		4. Pašvaldības iestāšanās maksas sporta organizācijās un biedru naudu apmaksai;
		5. Cēsu Pilsētas Sporta skolas (turpmāk – CPSS) organizēto sporta pasākumu nodrošināšanai;
		6. Neparedzētiem gadījumiem paredzētie Pašvaldības sporta budžeta līdzekļi.

* 1. Finansējums tiek piešķirts, pamatojoties uz juridiskas vai fiziskas personas pieteikumu, kurš iesniedzams Pašvaldībā atbilstoši šajos noteikumos noteiktajai kārtībai ne vēlāk kā līdz 1. oktobrim par nākamo kalendāro gadu. Vēlāk iesniegtie pieteikumi netiek izskatīti un iekļauti sporta budžeta sadales kārtībā.
	2. Finansējums tiek dalīts atbilstoši prioritāro sporta veidu iedalījumam Cēsu novadā (1.pielikums). Prioritāro sporta veidu sadalījumu izvērtē Cēsu novada Sporta komisija un sporta eksperti (koordinatori, sporta biedrību pārstāvji, neatkarīgi eksperti), ņemot vērā patieso situāciju sporta veidu aktivitāšu nodrošināšanā un attiecīgā sporta veida attīstībā. Prioritārie sporta veidi tiek sadalīti trijos līmeņos, ņemot vērā šādus kritērijus:
		1. iekoptās tradīcijas Cēsu novadā attiecīgajā sporta veidā (sporta veids ir aktīvs Cēsu novadā vismaz 20 gadus);
		2. profesionālā ievirze caur CPSS programmu ietvaros apgūstāmiem sporta veidiem;
		3. vecumposmu piramīda – bērni, jaunieši, pieaugušie; masveidība;
		4. sporta infrastruktūras nodrošinājums;
		5. sasniegtie rezultāti Latvijas, Eiropas, pasaules līmenī;
		6. Starptautisku sporta pasākumu organizēšana Cēsu novadā;
		7. Sporta komisijas biedru un neatkarīgu ekspertu viedoklis.
	3. Biedrībām un individuālajiem sportistiem finansējuma piešķiršanai tiek ņemta vērā iepriekšējo gadu pieredze atskaišu iesniegšanas termiņa ievērošanā.
1. **Finansējums sporta biedrībām sporta veidu attīstībai**
	1. Sporta biedrībai, kas pretendē uz finansējumu, juridiskai adresei jābūt Cēsu novadā.
	2. Sporta biedrībām, kas vēlas pretendēt uz Pašvaldības finansiālo atbalstu, līdz 1.oktobrim Cēsu novada pašvaldībā vai kādā no apvienību pārvaldēm jāiesniedz pieteikums biedrībai sporta veida attīstībai, kurš atrodams interneta adresē: <https://www.cesis.lv/lv/sports/dokumenti-veidlapas/> (pēc aizpildīšanas jāparaksta ar drošu elektronisko parakstu un jāsūta uz dome@cesunovads.lv, vai, parakstot manuāli, jāiesniedz tuvākajā pārvaldē), vai <https://epakalpojumi.cesis.lv> (uzreiz tiek veikta autorizācija un pieteikums nonāk Cēsu novada pašvaldībā).
	3. Sporta biedrības, kuru juridiskā adrese reģistrēta Cēsu novadā vai kuras īsteno licencētas interešu izglītības vai sporta programmas Cēsu novada bērniem un jauniešiem, kā arī pieaugušajiem, un kuru vismaz viena komanda pārstāvējusi Cēsu novadu iepriekšējā laika periodā no 1.septembra līdz 31.augustam Latvijas, Baltijas, Eiropas vai pasaules mēroga sacensībās, var pretendēt uz pilnīgas vai daļējas sporta bāzu nomas maksas apmaksu saskaņā ar šo noteikumu 7.punktu.
	4. Sportistiem - 1.-6.vietas ieguvējiem Eiropas vai 1.-12.vietas ieguvējiem Pasaules čempionātos individuālajos vai komandu sporta veidos, kā ari viņu treneriem, Cēsu sporta skolas un sporta klubu bijušajiem audzēkņiem, kuri šajā sezonā startē Eiropas vai pasaules līmeņa klubos (atbilstoši iesniegtajam sarakstam), trenažieru zāles apmeklējums ir bezmaksas (7.4.6.apakšpunkts).
	5. Pašvaldības atbalstāmās sporta biedrības tiek iedalītas 3 (trīs) grupās prioritārā secībā.
		1. Pirmajā grupā tiek iekļautas sporta biedrības, kuras nodrošina treniņprocesu sporta veidā, kam piešķirts pirmā līmeņa statuss, un to atbalstam ir atbilstoša sporta infrastruktūra, ir augsti sasniegumi Latvijas un starptautiska mēroga sacensībās (izņemot CPSS audzēkņu dalība Latvijas čempionātos) iepriekšējā laika periodā no 1.septembra līdz 31.augustam, pārstāvot Cēsu novadu ar vismaz trijām komandām (individuāliem sporta veidiem – ar vismaz 10 sportistiem), biedrībā ir vecumposmu piramīda – bērni, jaunieši, pieaugušie, biedrība organizē treniņu procesu, sportistu dalību sacensībās (tajā skaitā starptautiskas nozīmes), kā arī organizē starptautiskas sacensības ar vismaz 5 valstu piedalīšanos. Finansējums tiek aprēķināts, ņemot par bāzi summu 150 EUR (viens simts piecdesmit *euro*);
		2. Otrajā grupā tiek iekļautas sporta biedrības, kuras atbilst pirmā vai otrā līmeņa prioritāro sporta veidu statusam, to īstenotajā sporta veidā tiek organizētas dažāda līmeņa sacensības Cēsu novadā, ir augsti sasniegumi Latvijas mēroga sacensībās (izņemot CPSS audzēkņu dalība Latvijas čempionātos) laika periodā no 1.septembra līdz 31.augustam, pārstāvot Cēsu novadu un Latvijas izlases, ir vecumposmu piramīda, notiek treniņu process un dalība sacensībās. Finansējums tiek aprēķināts, ņemot par bāzi summu 100 EUR (viens simts *euro*);
		3. Trešajā grupā tiek iekļautas sporta biedrības, kuras aktīvi iesaistās sporta, aktīva un veselīga dzīvesveida popularizēšanā Cēsu novadā, sporta sacensību organizēšanā, organizē patstāvīgi sporta un veselīga dzīves veida veicinošus pasākumus, tiek pārstāvēts Cēsu novads dažāda mēroga sporta sacensībās (izņemot CPSS audzēkņu dalība Latvijas čempionātos) un veselīgu dzīves veidu veicinošos pasākumos (tai skaitā tautas sports, veterānu sports). Finansējums tiek aprēķināts, ņemot par bāzi summu 50 EUR (piecdesmit *euro*).

**Kritēriji finansējuma sadalei biedrībām**

1.tabula

|  |  |  |
| --- | --- | --- |
|  | Kritērijs | Punkti\* |
| 1.Prioritārais sporta veids | 1.līmenis | 5 |
| 2.līmenis | 2 |
| 3.līmenis | 1 |
|  |  |  |
| 2.Komandu dalība/ biedru/audzēkņu skaits | Komandu sporta veidiem par katru komandu | 0,5 |
| Individuāliem sporta veidiem par katriem 10 aktīviem biedriem, audzēkņiem | 0,5 |
|  |  |  |
| 3.Augsti sasniegumi | Komanda piedalās Latvijas čempionātu augstākajā līgā vai iepriekšējā sezonā izcīnījusī pāreju Latvijas čempionātā no zemākas līgas uz augstāku | 5 |
| Komanda piedalās Latvijas čempionātā  | 3 |
| Individuālie sportisti (vismaz 3 sportisti) izcīnījuši godalgotas vietas Latvijas čempionātos vai līdzvērtīgās sacensībās | 5 |
| Individuālie sportisti (vismaz 3) ir izlases kandidāti | 3 |
| Individuālie sportisti (vismaz 1) ir izlases kandidāts | 1 |
|  |  |  |
| 4. Biedrības īstenotajā sporta veidā nav iespējams treniņu process Pašvaldības dibinātās izglītības iestādēs | Nav Sporta skolas izglītojamo sporta veidu pamats | 0,5 |
|  |  |  |
| 5.Sasniegumi Latvijas čempionātos | Komandu sporta veidos iegūta godalgota vieta LČ vai attiecīgajā līgā. | 3 |
| Individuāliem sportistiem iegūta godalgota vieta LČ vai LJO, vai līdzvērtīgās sacensībās | 3 |
| Komandu un individuālo sportistu (vismaz 3 sportistu) izcīnīta vieta augstāka par vidējo | 2 |
| Komandu un individuālo sportistu (vismaz 3 sportistu) izcīnīta vieta zemāka par vidējo | 1 |
|  |  |  |
| 6.Sasniegumi Baltijas, Eiropas vai Pasaules čempionātos | Iegūta godalgota vieta vismaz 2 sportistiem | 5 |
| Izcīnīta vieta augstāka par vidējo  | 2 |
| Izcīnīta vieta zemāka par vidējo | 1 |
|  |  |  |
| 7.Tiek organizēts augstas klases (treniņi vismaz 3 reizes nedēļā) sports | Bērnu un jauniešu (līdz 18 g.v.) komandām ārpus Sporta skolas par katru komandu | 3 |
| Individuāliem sportistiem ārpus Sporta skolas par katriem 5 (pieciem) sportistiem  | 3 |
|  |  |  |
| 8. Sporta komisijas biedru un ekspertu viedoklis | Par sportistu , komandu vai treneru ieguldījumu augstu rezultātu sasniegšanā, centību, attieksmi, reputāciju | No 0 -7 |

\*-Iegūto punktu kopsumma veido koeficientu, kuru reizinot ar bāzi, iegūst finansējumu.

* 1. Uz finansējumu biedrībām sporta veida attīstībai attiecināmas šādas izmaksas:
		1. dalības maksas sacensībās, treniņnometnēs;
		2. licences;
		3. transporta pakalpojumi uz un no sacensībām un treniņnometnēm;
		4. nakšņošanas izdevumi sacensībās un treniņnometnēs;
		5. maksa par sporta infrastruktūras objektu izmantošanu (ievērojot noteikumu 7.3.apakšpunktu);
		6. sporta spēļu komandām sporta formas, apavi, inventārs;
		7. citas ar mācību, treniņu darba un sacensību nodrošināšanu saistītās pakalpojumu izmaksas (apdrošināšana, medicīnas pakalpojumi u.c.).
1. **Finansējums individuālajiem sportistiem.**

* 1. Pašvaldības atbalsts tiek piešķirts individuāliem sportistiem, kuri nav komandu sporta veidu dalībnieki, ievērojot šādus noteikumus:
		1. Sportistam jābūt deklarētam Cēsu novada administratīvajā teritorijā vismaz 1 gadu no līguma par finansējuma piešķiršanu noslēgšanas dienas. Ja finansējuma saņēmējs ir bērns līdz 18 gadu vecumam, gan bērnam, gan vienam bērna likumiskajam pārstāvim deklarētai dzīves vietai ir jābūt Cēsu novadā ne mazāk kā 1 gadu no līguma par finansējuma piešķiršanu noslēgšanas dienas.
		2. Sportistam jāuzrāda sasniegtie rezultāti iepriekšējā laika periodā no 1.septembra līdz 31.augustam, kādā no tabulā minētajām sacensībām, pēc kurām tiek piešķirti punkti (2.tabula).
		3. Ja sportists piedalījies vairākās sacensībās, tai skaitā Latvijas, Baltijas, Eiropas vai Pasaules čempionātos, tad tiks ņemta vērā augstākā iegūtā vieta.
		4. Iegūto punktu kopsumma veido koeficientu, reizinot ar bāzi, iegūst finansējumu. Pieaugušajiem noteikta bāze 100 EUR (viens simts *euro*), jauniešiem un junioriem (līdz 18 gadu vecumam) - 50 EUR (piecdesmit *euro*).
		5. Bērniem līdz 16 gadu vecumam, kas nav 1.grupas prioritāro sportu veidu kategorijā (pielikums Nr.1), finansējums var tikt piešķirts ne vairāk kā 300 EUR.
		6. Jaunieši, kuri savā sporta veidā kandidē vai ir valsts izlases sastāvā bet ir jaunāki par 16 gadiem, finansējuma piešķiršanu lemj Sporta komisija.
		7. Kopējais finansējums individuālajiem sportistiem tiek sadalīts, nepārsniedzot kopsummu 25 000 EUR.

 Individuālā sportista sasniegumu vērtēšanas kritēriji un iegūtie punkti

 2.tabula

|  |  |  |  |
| --- | --- | --- | --- |
| N.p.k. | Kritērijs | Iegūtā vieta | Punkti |
| 1. | Sporta veida prioritāte, ņemot vērā sadalījumu prioritārajos sporta veidos (1.pielikums) | 1. grupa  | 3  |
| 2. grupa | 1  |
| 3. grupa | 0,3 |
| 2. | Sportista dalība Latvijas sporta federācijas apstiprinātajā Latvijas čempionātā vai Latvijas kausa turnīrā vai Latvijas, vai Baltijas, vai Eiropas, vai Pasaules čempionātā, vienā vai vairākos Pasaules kausa posmos (tajā skaitā līdzvērtīgas nozīmes sacensībās jauniešiem, pieaugušajiem vai cilvēkiem ar īpašām vajadzībām, izņemot CPSS audzēkņu dalību Latvijas čempionātos), vai ir izcīnītas tiesības vai izpildīti sporta veidā noteiktie kritēriji dalībai Latvijas, Baltijas, Eiropas Pasaules čempionātā). | 1.-3.vieta Pasaulē  | 12 |
| 1.-3. vieta Eiropā | 10 |
| Dalība Pasaules vai Eiropas čempionātos  | 8 |
| Kandidāts Eiropas vai Pasaules čempionātam | 6 |
| 1.-3.vieta Latvijā vai Baltijā | 4 |
| Dalība Latvijas vai Baltijas čempionātā  | 3 |
| Kandidāts Latvijas izlases sastāvā | 2 |
| 3. | Sporta komisijas vērtējums, ņemot vērā katra sportista ieguldījumu sporta veida attīstībā Cēsu novadā, kā arī uzklausot sporta treneru vai citu ar konkrēta sporta veidu saistītu ekspertu viedokli.  | Augstākais vērtējums ir 7 | 0-7 |

* 1. Ja biedrība, kurā individuālais sportists ir biedrs, pretendē uz pašvaldības finansējumu un iekļauj sportista rezultātu punktu iegūšanai finansējuma aprēķinā, tad finansējums individuālā sportista atbalstam netiek piešķirts.
	2. Pašvaldības finansējuma summu atbalstam sportista dalībai Olimpiskajās spēlēs, Jaunatnes Olimpiskajās spēlēs vai Paraolimpiskajās spēlēs, ja saņemts Latvijas Olimpiskās komitejas vai Latvijas Paraolimpiskās komitejas apliecinājums par sportista iekļaušanu Latvijas izlases vai kandidāta sastāvā, piešķir ar Sporta komisijas atzinumu un atsevišķu Domes lēmumu;
	3. Sporta komisijai ir tiesības izvērtēt un izlemt atbalstīt ar naudas balvu bērnus un jauniešus, kuri mācās kādā no Cēsu novada izglītības iestādēm un kuri pārstāvējuši Cēsu novadu Latvijas mēroga sacensībās, izcīnot 1.vietu vai starptautiska mēroga sporta sacensībās, izcīnot vietu pirmajā trijniekā.
	4. Sportisti, kuru deklarētā dzīvesvieta ir Cēsu novadā un kuri pārstāvējuši Cēsu novadu iepriekšējā laika periodā no 1.septembra līdz 31.augustam, izcīnot godalgotas vietas(1.-3.vieta) Latvijas čempionātos, Olimpiādēs vai piedalījušies Pasaules čempionātā, vienā vai vairākos Pasaules kausa posmos, Eiropas čempionātā (tajā skaitā līdzvērtīgas nozīmes sacensībās jauniešiem vai cilvēkiem ar īpašām vajadzībām), var pretendēt uz pilnīgas vai daļējas sporta bāzu nomas maksas apmaksu saskaņā ar šo noteikumu 7.punktu.
	5. Sportistiem - 1.-6.vietas ieguvējiem Eiropas vai 1.-12.vietas ieguvējiem Pasaules čempionātos individuālajos sporta veidos, kā ari viņu treneriem, Cēsu sporta skolas un sporta klubu bijušajiem audzēkņiem, kuri šajā sezonā startē Eiropas vai pasaules līmeņa klubos (atbilstoši iesniegtajam sarakstam), trenažieru zāles apmeklējums ir bezmaksas (7.4.6.apakšpunkts).
	6. Individuālajiem sportistiem jāiesniedz pieteikums finansējuma saņemšanai Cēsu novada Centrālajā pārvaldē vai kādā no apvienību pārvaldēm līdz 1.oktobrim. Pieteikumu bērnam līdz 18 gadiem iesniedz viņa likumiskais pārstāvis. Pieteikuma veidlapa individuālā sportista atbalstam atrodama interneta adresē: <https://www.cesis.lv/lv/sports/dokumenti-veidlapas/> (pēc aizpildīšanas jāparaksta ar drošu elektronisko parakstu vai manuāli un jāiesūta uz e-adresi: dome@cesunovads.lv) vai jāiesniedz tuvākajā pārvaldē) vai <https://epakalpojumi.cesis.lv> (uzreiz tiek veikta autorizācija un pieteikums nonāk Cēsu novada pašvaldībā).
	7. Uz finansējumu individuālajiem sportistiem attiecināmas šādas izmaksas:
		1. dalības maksas sacensībās, treniņnometnēs;
		2. licences;
		3. transporta pakalpojumi uz un no sacensībām un treniņnometnēm;
		4. nakšņošanas izdevumi sacensībās un treniņnometnēs;
		5. maksa par sporta infrastruktūras objektu izmantošanu;
		6. citas ar mācību, treniņu darba un sacensību nodrošināšanu saistītās pakalpojumu izmaksas (apdrošināšana, medicīnas pakalpojumi u.c.).
1. **Finansējums sporta pasākumu organizēšanai**
	1. Uz finansējumu sporta pasākuma organizēšanai var pretendēt jebkura juridiska vai fiziska persona (iegūts pašnodarbinātā statuss), kura organizē sporta pasākumu Cēsu novada teritorijā, un kura iesniegusi pieteikumu sporta pasākuma organizēšanai. Pieteikums atrodams interneta adresē: <https://www.cesis.lv/lv/sports/dokumenti-veidlapas/> (pēc aizpildīšanas jāparaksta ar drošu elektronisko parakstu vai manuāli un jāiesūta uz e-adresi: dome@cesunovads.lv) vai jāiesniedz tuvākajā pārvaldē) vai <https://epakalpojumi.cesis.lv> (uzreiz tiek veikta autorizācija un pieteikums nonāk Cēsu novada pašvaldībā).
	2. Finansējums sporta pasākumu organizēšanai var tikt piešķirts:
		1. Starptautisku sporta pasākumu (Pasaules un Eiropas čempionātu, pasaules un Eiropas kausu posmu, kurus atzinusi attiecīgā sporta veida federācija) organizēšanai, līdz 6000 EUR (seši tūkstoši *euro*), ja pasākuma organizators nodrošina ne mazāk kā 200 dalībnieku no 4 valstīm un vairāk, un pasākums ilgst ne mazāk kā 2 dienas;
		2. Latvijas čempionātu un Latvijas kausu posmu, kurus atzinusi attiecīgā sporta veida federācija, organizēšanai līdz 4000 EUR (četri tūkstoši euro), ja pasākuma organizators nodrošina ne mazāk kā 100 dalībnieku.
		3. Cēsu novada biedrību organizētajiem čempionātiem, turnīriem līdz 1000 EUR (viens tūkstotis *euro*), ja pasākums ilgst vismaz vienu dienu (8 stundas), kā arī tajā piedalās ne mazāk kā 50 dalībnieku.
	3. Aktīvu dzīves veidu un tūrismu veicinošiem pasākumiem:
		1. līdz 1000 EUR (viens tūkstotis *euro*), ja dalībnieku skaits pasākumā ir no 300 līdz 500;
		2. līdz 2000 EUR (divi tūkstoši *euro*), ja dalībnieku skaits pasākumā ir no 501 līdz 1000;
		3. līdz 2500 EUR (divi tūkstoši pieci simti *euro*), ja dalībnieku skaits pasākumā ir no 1001 līdz 1500;
		4. līdz 3000 EUR (trīs tūkstoši *euro*), ja dalībnieku skaits pasākumā ir vairāk kā 1500.
	4. Pašvaldība ir tiesīga atteikt finansējuma piešķiršanu, norādot pamatotus iemeslus (vienādu sporta pasākumu vienlaicīga norise, trūkst finansējuma, nav noteikumos noteiktajā termiņā iesniegti norādītie dokumenti, dokumentos nav norādīta prasītā informācija u.c.).
	5. Izņēmuma gadījumos (Latvijas, Eiropas vai pasaules čempionātu finālsacensības) ar Sporta komisijas lēmumu, var tikt palielināts finansējums novadam nozīmīgu sporta pasākumu organizēšanai, ja esošajā gadā sporta pasākumu budžetā ir pieejams finansējums.
	6. Juridiskas vai fiziskas personas, kuras reģistrētas Cēsu novadā un kuras organizē Cēsu novada čempionātus vai valsts, vai starptautiska mēroga sporta pasākumus bērniem un jauniešiem līdz 18 gadu vecumam, sporta bāzes tiek piešķirtas bezmaksas (skat.7.4.1.apakšpunktu).
	7. Juridiskas vai fiziskas personas, kuras reģistrētas Cēsu novadā un kuras organizē Cēsu novada čempionātus vai valsts, vai starptautiska mēroga sporta pasākumus pieaugušajiem (tai skaitā, ja piedalās arī bērni un jaunieši), jāapmaksā nomas maksa 10% apmērā no Cēsu novada domes apstiprinātās nomas maksas komercsabiedrībām par attiecīgās sporta bāzes izmantošanu (skat.7.4.2.3.apakšpunktu).
	8. Juridiskas vai fiziskas personas, kuras nav reģistrētas Cēsu administratīvajā teritorijā, bet kuras organizē sporta pasākumus Cēsu novadā, piemērojama maksa saskaņā ar šo noteikumu 7.4.7. vai 7.4.8.apakšpunktiem.
	9. Sporta pasākumu organizēšanai attiecināmi ir šādi izdevumi:
		1. kausi, medaļas, diplomi un balvas;
		2. tiesnešu pakalpojumi;
		3. medicīnas pakalpojumi;
		4. citi tieši ar sacensību organizēšanu saistīti pakalpojumu izdevumi, iepriekš saskaņojot tos pašvaldībā.
	10. Novadam nozīmīgu sporta pasākumu organizēšanai var tikt piešķirts lielāks finansējums, Sporta komisijai ierosinot to apstiprināšanai domes sēdē (pārstāvēto dalībvalstu skaits, skatītāju skaits u.c.).
2. **Finansējums par īpašiem sasniegumiem sportā un neparedzētiem gadījumiem.**
	1. Finansējums sporta komandai un individuālajam sportistam ar visaugstākajiem sasniegumiem iepriekšējā kalendārajā gadā vai dalību augstākajā līgā valstī attiecīgajā sporta veidā tiek noteikts Sporta komisijā.
	2. Uz Sporta pasākumu budžetā neparedzētajiem gadījumiem un nesadalītajiem pašvaldības budžeta līdzekļiem var pretendēt ikviena fiziska vai juridiska persona, kuras juridiskā adrese ir Cēsu novadā un kura pārstāvējusi Cēsu novadu Latvijas, vai Eiropas, vai pasaules līmeņa sacensībās un izcīnījusi vietu augstāku par vidējo, vai kura organizē sporta pasākumu, kurš nozīmīgs Cēsu novadam.
	3. Sporta komisijai ir tiesības izvērtēt vienas komandas un/vai sportista, un/vai trenera ieguldījumu sporta veida attīstībā un izlemt to atbalstīt ar naudas balvu no sporta budžeta nesadalītajiem līdzekļiem saskaņā ar nolikumu. Tā pamatā var būt ilgtermiņa ieguldījums novada sporta attīstībā konkrētajā sporta veidā.
	4. Attiecināmie izdevumi atbilstoši 3.6. un 4.8.apakšpunktiem.
3. **Finansējums Cēsu novada sporta bāzu pilnīgas vai daļējas nomas maksas apmaksai.**
	1. Sporta biedrībām un individuālajiem sportistiem, kas vēlas pretendēt uz Pašvaldības finansējumu Cēsu novada sporta bāzu pilnīgas vai daļējas nomas maksas apmaksai, līdz 1.septembrim jāiesniedz pašvaldībai iesniegums, aizpildot un iesniedzot veidlapu un tajā minētos dokumentus (veidlapa atrodama <https://www.cesis.lv/lv/sports/dokumenti-veidlapas/>).
	2. Lēmumu par tiesībām saņemt Pašvaldības finansējumu Cēsu novada sporta bāzu pilnīgas vai daļējas nomas maksas apmaksai biedrībām, individuālajiem sportistiem un juridiskām un fiziskām personām pasākumu organizēšanai un treniņprocesa nodrošināšanai, nosakot finansējuma apmēru, pieņem Sporta komisija.
	3. Ja biedrība saņēmusi Pašvaldības finansējumu Cēsu novada sporta bāzu daļējas nomas maksas apmaksai, tai nav tiesību saņemt finansējumu sporta bāzes nomas maksas apmaksai no finansējuma sporta veidu attīstībai un biedrībām.
	4. Pretendēt uz pilnīgas vai daļējas sporta bāzu nomas maksas apmaksu var 7.1. apakšpunktā minētās personas saskaņā ar šādiem kritērijiem:
		1. Pašvaldība apmaksā 100% nomas maksu sporta pasākumiem, kurus Cēsu novadā reģistrētas biedrības organizē bērniem un jauniešiem līdz 18 gadu vecumam (Cēsu novada čempionāti, Cēsu novada domes apstiprināti starptautiski vai valsts mēroga sporta pasākumi);
		2. Pašvaldība apmaksā 90% nomas maksu šādiem pretendentiem:
			1. sporta biedrībām, kuras īsteno licencētas interešu izglītības vai sporta programmas Cēsu novadā reģistrētiem bērniem un jauniešiem, vai kuru darbība orientēta uz augsta līmeņa sporta attīstību un kuru audzēkņi individuālajos vai komandu sporta veidos ir izcīnījuši augstas vietas (1.-6.vieta) Latvijas Olimpiādēs, Latvijas valsts čempionātos vai piedalījušies Baltijas, Eiropas vai Pasaules līgās vai čempionātos pēdējo 12 mēnešu laikā,
			2. individuāliem sportistiem, kuri ieguvuši godalgotas (1.-3.) vietas Latvijas, vai vietu augstāku par vidējo Eiropas vai pasaules mēroga sacensību kopvērtējumā iepriekšējā laika periodā no 1.septembra līdz 31.augustam;
			3. Cēsu novadā reģistrētām sporta biedrībām, kuras pilnveido sporta dzīvi novadā, organizē sporta pasākumus pieaugušajiem (Cēsu novada čempionāti, Cēsu novada domes apstiprināti starptautiski vai valsts mēroga sporta pasākumi) un nodrošina Cēsu novada vārda atpazīstamību.
		3. Pašvaldība apmaksā 80% no nomas maksas sporta biedrībām, kuru sportisti aktīvi trenējas (vismaz 2 reizes nedēļā) un kuru sportisti pārstāv Cēsu novadu Latvijas un/vai Eiropas, Pasaules čempionātos, un kuri ir vecāki par 18 gadiem, t.sk. veterāni, (regulārās čempionātu spēles, tsk., sacensību vietas iekārtošana).
		4. Pašvaldība apmaksā nomas maksu saskaņā ar Cēsu novada domes apstiprinātās nomas maksas cenrādi Cēsu novada pašvaldībai.
		5. Biedrības un individuālie sportisti apmaksā nomas maksu saskaņā ar Cēsu novada domes apstiprinātās nomas maksas cenrādi komercsabiedrībām.
		6. Noteikt, ka 1.-6.vietas ieguvējiem Eiropas un 1.-12. vietas ieguvējiem Pasaules čempionātos individuālajos vai komandu sporta veidos, kā ari viņu treneriem, Cēsu sporta skolas un sporta klubu bijušajiem audzēkņiem, kuri šajā sezonā startē Eiropas vai pasaules līmeņa klubos (atbilstoši iesniegtajam sarakstam), trenažieru zāles apmeklējums bezmaksas.
		7. Sporta biedrībām, kuras nav reģistrētas Cēsu administratīvajā teritorijā, bet kuras organizē sporta pasākumus (Latvijas čempionāti vai to posmi, starptautiski sporta pasākumi un tml.) Cēsu novadā bērniem un jauniešiem, jāmaksā 50% par attiecīgās sporta bāzes izmantošanu, piemērojot Cēsu novada domes apstiprinātās nomas maksas komercsabiedrībām.
		8. Sporta biedrībām, kuras nav reģistrētas Cēsu novadā, bet kuras organizē sporta pasākumu (tai skaitā treniņus) Cēsu novadā pieaugušajiem (tai skaitā, ja piedalās arī bērni un jaunieši), maksā 100% no sporta bāzes noteiktās cenas, piemērojot Cēsu novada domes apstiprinātās nomas maksas komercsabiedrībām.
		9. Sporta komisijai ir tiesības lemt par atvieglotu noteikumu piešķiršanu biedrībām, izvērtējot konkrēta sporta pasākuma nozīmību novada attīstībā.
		10. Organizējot sporta sacensības un saskaņojot tās savās federācijās, biedrībām ir jāievēro sporta bāzu noslodzes prioritārā secība saskaņā ar Cēsu novada pašvaldības apstiprinātajiem normatīvajiem dokumentiem par sporta bāzu noslodzes kārtību, lai netiktu traucēts mācību process.
		11. Gadījumā, ja sacensību grafiks ielikts darba dienā un tiek traucēts mācību process, biedrībām var tikt uzlikta pilna komerccena par sporta bāzes izmantošanu.
4. **Kontroles mehānisms**
	1. Uzskaiti un kontroli par saņemto finansējumu un tā saņemšanas nosacījumu izpildi veic Cēsu novada pašvaldība.
	2. Pašvaldība ir tiesīga veikt iesniegtās informācijas atbilstības pārbaudi.
	3. Pašvaldība ir tiesīga pieprasīt finansējuma pieprasītājam papildu informāciju vai paskaidrojumus.
	4. Konstatējot nepatiesas vai nepilnīgas informācijas sniegšanu, finansējums var tikt samazināts vai atteikts.
	5. Piešķirto finansējumu drīkst izmantot tikai līgumā un Domes lēmumā norādītajiem mērķiem.
	6. Ja tiek konstatēts, ka piešķirtais finansējums netiek iztērēts paredzētajiem mērķiem vai nav iesniegta atskaite (vai tā ir nepilnīga) un attaisnojuma dokumenti par finansējuma izlietojumu, tas jāatmaksā Pašvaldības budžetā 10 (desmit) darba dienu laikā pēc saņemta rakstiska uzaicinājuma.
5. **Noslēguma jautājumi**
	1. Atzīt par spēku zaudējušiem 2021. gada 2.decembra noteikumus Nr.73 “Par sporta pasākumiem un sporta attīstībai paredzēto pašvaldības budžeta līdzekļu sadales kārtību Cēsu novadā”.
	2. Noteikumi stājas spēkā ar 2023.gada 1.novembri.

1.pielikums

**Prioritārie sporta veidi Cēsu novadā**

|  |  |  |
| --- | --- | --- |
| **1. prioritārā grupa** (alfabēta secībā) | **2.prioritārā grupa**(alfabēta secībā) | **3.prioritārā grupa** (alfabēta secībā) |
| Basketbols, Biatlons, Florbols, Futbols, Orientēšanās, Pielāgotais sports (ar īpašām vajadzībām), Slēpošana, Vieglatlētika, Volejbols/Pludmales volejbols | Autosports/MotosportsBadmintons, BMX/MTB, Cīņas sports, Teniss | Bokss, Dambrete, Disku golfs, Galda teniss, Golfs, Hokejs, Kalnu slēpošana, Kamanu suņu sports, Karatē, Loku šaušana, Novuss, Regbijs, Šahs, Šautriņu mešana  |

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs.

Cēsu novada centrālās administrācijas

 Administrācijas A.Alksnīte

biroja sekretāre

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU